laion/Wikipedia-Exotic huggingface dataset:
גיא פלטין

גיא פלטין (נולד ב-25 בספטמבר 2000) הוא כדורסלן ישראלי המשחק בעמדת הרכז (גארד) בקבוצת הפועל תל אביב מליגת העל בכדורסל. פלטין נולד בכפר אז"ר. בנם של אמיר ואלונית, וגדל בחולון שם שיחק במחלקת הנוער מגיל 8. בעונת המשחקים 2014/15 הוביל פלטין את קבוצת הנערים של הפועל חולון לזכייה בדאבל היסטורי באליפות ובגביע של אותה שנה. בתום עונה זו זומן פלטין לאקדמיה של איגוד הכדורסל במכון וינגייט. פלטין שיחק בעונת 2015/16 כרכז בקבוצת האקדמיה עם תלמידי כיתות י"א ו-י"ב בעודו תלמיד כיתה י'. בתום עונת 2018 חתם פלטין במועדון נעוריו הפועל חולון. פלטין מיעט לשחק ולא שותף ברוטציה בכל המפעלים בה שיחקה הקבוצה בהדרכת המאמן דן שמיר ובעונת המשחקים 2019/20 הושאל לקבוצת הכדורסל הפועל רמת גן-גבעתיים מהליגה הלאומית שם שיחק כרכז. בעונת המשחקים 2020/21 בחר פלטין להישאר עם הפועל רמת גן-גבעתיים והוחתם שוב לשנה כקפטן הקבוצה על ידי המאמן מתן חרוש. בחודש מאי 2021 קיבל מאיגוד הכדורסל את תואר 'פריצת העונה'. את עונה זו סיים פלטין עם ממוצעים של 15.7 נק', 5.3 ריבאונדים, 4.7 אסיסטים ו-2.8 חטיפות למשחק ב-30.4 דק'. בתחילת חודש יולי 2021, לקראת עונת 2021/2022, חתם פלטין לשנתיים במכבי ראשון לציון ששיחקה בליגת העל.עונתו הראשונה במכבי ראשון לציון, הסתיימה בירידה לליגה הלאומית ועזיבת המאמן גיא גודס. ביוני 2023 חתם פלטין בעירוני קריית אתא. לאורך עונת 2023/2024 העמיד פלטין את ממוצע החטיפות הגבוה בליגה (2.5 למשחק) והיה פקטור משמעותי בהעפלה הראשונה בהיסטוריה של הקבוצה לפלייאוף. בתום העונה הסדירה הוענק לפלטין תואר שחקן ההגנה של העונה. ב-21 ביוני 2024 חתם פלטין ל-3 שנים בהפועל תל אביב. בקיץ 2016 שיחק פלטין בנבחרת הקדטים (U16) באליפות אירופה שהתקיימה בבולגריה (דרג ב'). בטורניר זה עלתה הנבחרת למשחק הגמר בו הפסידה לנבחרת רוסיה אך הצליחה להעלות את נבחרת ישראל לדרג א' עם המאמן דני גוט. בקיץ 2018 שיחק פלטין עם נבחרת הנוער באליפות אירופה (U18) שהתקיימה במקדוניה עם המאמן נתי כהן. בקיץ 2017 שיחק פלטין במדי נבחרת ישראל באליפות העולם בסין בטורניר 3x3 בהובלת המאמן אילן קובלסקי והגיע עם הנבחרת עד למקום ה-9. בקיץ 2021 שיחק פלטין עם נבחרת ישראל 3x3 בטורניר מוקדמות אליפות אירופה 3x3 שהתקיים בתל אביב. פלטין השתתף בשתי קטגוריות גיל (בוגרים ו-U23) והעפיל עם שתיהן מהמקום ה-1 לאליפות אירופה לאומות. בטורניר ליגת האומות (U23) לשנת 2021 שיחק פלטין במדי נבחרת ישראל בו זכו בגמר הטורניר. גיא פלטין, ברשת החברתית אינסטגרם פרופיל, באתר eurobasket פרופיל, באתר מנהלת ליגת העל בכדורסל פרופיל, באתר איגוד הכדורסל הישראלי פרופיל, באתר פיב"א יעקב מאיר, הכישרון שיצא למחנה אימונים בארה"ב, באתר ישראל היום, 19 באוקטובר 2018 רועי כהן, ‏גיא פלטין חתם בהפועל חולון ל-4 שנים, באתר ערוץ הספורט, 28 ביוני 2018 הגארד גיא פלטין חתם במכבי ראשון לציון, באתר ONE‏, 5 ביולי 2021 גיא פלטין חתם לשנתיים בקריית אתא, באתר מנהלת ליגת העל בכדורסל, ‏11 ביוני 2023 סטטיסטיקה אישית לעונת 2023-24, באתר מנהלת ליגת העל בכדורסל שחקן ההגנה של העונה: גיא פלטין, באתר מנהלת ליגת העל בכדורסל, ‏30 במאי 2024 אור שקדי, ‏‏גיא פלטין חתם בהפועל תל אביב ל-3 שנים: "ברוך שובך", באתר ספורט1, 21 ביוני 2024. בפעם השניה ברציפות: ישראל ניצחה בגמר ליגת האומות 3X3 עד גיל 23, באתר איגוד הכדורסל הישראלי, ‏4 באוגוסט 2021
מילים שהייתי אומר רק לך

מילים שהייתי אומר רק לך הוא סינגל שהוקלט על ידי הזמר הישראלי ים רפאלי. השיר יצא לאור ב-9 בדצמבר 2018, בהוצאת חברת התקליטים "ארומה מיוזיק". בעת צאת השיר, רפאלי אמר עליו בריאיון ל"ישראל היום" כי: ”השיר הזה מאוד שונה מהשיר הראשון שהוצאתי. הוא פחות אלקטרוני, יותר אישי, עוסק בלב שבור, באהבה. זה טקסט שכתבו לי ושמאוד התחברתי אליו, אבל הסגנון המוזיקלי שונה. פחות אופטימי, עצוב יותר, מתאים לחורף. אני מאוד לחוץ לגבי איך זה יתקבל, האם הקהל הישראלי יאהב אותי גם בתור ים הפגיע ולא רק ים המרטש וזה שזורק את הכאב החוצה.” מבקר המוזיקה הישראלי יוסי חרסונסקי, העניק לשיר 3.5 כוכבי זכה מתוך חמישה, וכתב עליו: ”יש תחושה לאחר השמיעה של עולה על גדותיו, שהוא היה יכול מעט להקטין, להפנים, מצד שני – איך אומר השיר – מוציא הכל, ולא רק על הדף.” סרטון השיר "מילים שהייתי אומר רק לך" באתר יוטיוב לדף השיר באתר הספרייה הלאומית מילים שהייתי אומר רק לך מאיה כהן, הלהיט הבא של ים רפאלי, באתר ישראל היום
א-שויוח'

א-שויוח' (בערבית: الشيوخ) היא עיירה פלסטינית בנפת חברון, הממוקמת כשישה קילומטרים צפונית-מזרחית לעיר חברון. על פי נתוני הלשכה הפלסטינית המרכזית לסטטיסטיקה, בשנת 2007 מנה הכפר למעלה מ-8,811 תושבים. כמו שאר אזור יהודה, גם א-שויוח' הוא אזור חקלאי. הגידולים הראשוניים כוללים זיתים, תאנים, שקדים, עדשים, אפרסקים ומשמשים. מטעי זיתים משתרעים על 980 דונם ואילו שדות גרגרים וקטניות מכסים 680 דונם. יש בעיירה כ-2,000 כבשים ועזים שגדלות כחיות משק. בשנת 1838 (תחת שלטון האימפריה העות'מאנית) ציין אדוארד רובינסון א-שויוח' כ"כפר הבנוי היטב". החוקר הצרפתי ויקטור גרן ביקר בכפר בשנת 1863, וציין כי הכפר ממוקם על גבעה סלעית גבוהה. היו בו כ-200 תושבים ומסגד קטן שהוקדש ל"חיך איברהים אל הדמי". רשימת כפרים עות'מאנית משנת 1870 מנתה בא-שויוח' 33 בתים ואוכלוסייה של 99 גברים, כאשר הנשים והילדים לא נספרו. מפת הקרן לחקר ארץ ישראל שיצאה לאור בשנת 1882 תיארה את א-שויוח' כ"כפר בנוי היטב הניצב גבוה ונראה מתוקוע. יש כמה עצים ומערות מסביבו. אספקת המים היא מבורות מים וממעיין מצפון הכפר." המפקד האוכלוסין של שנת 1922 שערך שלטון המנדט הבריטי, א-שויוח' מנה 792 תושבים. מספר התושבים עלה במפקד האוכלוסין של 1931 ל-925 איש שהתגוררו ב-180 בתים. בית הספר הראשון הוקם בשנת 1940 על ידי מוחמד מחמוד עיד. בסקר הכפרים של 1945 אוכלוסיית א-שויוח' כללה 1,240 מוסלמים. אדמת הכפר כללה 22,091 דונם. 1,713 דונם היו מטעים ושטח להשקיה, 3,365 לשדות דגנים, ואילו 24 דונם היו אדמות בנויות. לפי מפקד האוכלוסין הירדני משנת 1961, התגוררו בכפר כ-1,660 תושבים. בית ספר שני הוקם בשנת 2002. מדיה וקבצים בנושא א-שויוח' בוויקישיתוף 2007 PCBS Census Palestinian Central Bureau of Statistics. p.118. Shuyukh Agriculture, Economy and History In Arabic Robinson and Smith, 1841, vol 2, p. 183 Guérin, 1869, p. 150 Socin, 1879, p. 161 Hartmann, 1883, p. 142 noted 35 houses Conder and Kitchener, 1883, SWP III, p. 309 Barron, 1923, Table V, Sub-district of Hebron, p. 10 Mills, 1932, p. 33 Government of Palestine, Department of Statistics, 1945, p. 23 Government of Palestine, Department of Statistics. Village Statistics, April, 1945. Quoted in Hadawi, 1970, p. 94 Government of Palestine, Department of Statistics. Village Statistics, April, 1945. Quoted in Hadawi, 1970, p. 144 Government of Jordan, Department of Statistics, 1964, p. 23
יחסי שוודיה–תאילנד

יחסי שוודיה–תאילנד הם היחסים הדיפלומטיים הרשמיים בין ממלכת שוודיה לבין ממלכת תאילנד. בשנת 1868 נחתם הסכם על ידידות נצחית בין האיחוד השוודי-נורווגי לבין ממלכת סיאם, ובשנת 1883 כוננו שתי המדינות יחסים דיפלומטיים רשמיים. בשנת 1990 חנכו קרל השישה עשר, מלך שוודיה, וסילביה, מלכת שוודיה, את לשכת המסחר התאילנדית-שוודית בבנגקוק. שוודיה מחזיקה בתאילנד שגרירות בבנגקוק וקונסוליות כבוד בצ'יאנג מאי, פאטאיה, פצ'אבורי ופוקט. תאילנד מחזיקה בשוודיה שגרירות בסטוקהולם. מדיה וקבצים בנושא יחסי שוודיה–תאילנד בוויקישיתוף שגרירות שוודיה בתאילנד לשכת הסחר התאילנדית-שוודית, באתר bangkokpost ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אנתון ואן רפרד

אנתון ג'רארד אלכסנדר ואן רפרד (בהולנדית: Anthon Gerard Alexander van Rappard;‏ 14 במאי 1858, זייסט – 21 במרץ 1892, סנטפורט) היה צייר הולנדי. הוא היה תלמידו של לורנס אלמה-טדמה ובמשך כארבע שנים, חברו והחונך של וינסנט ואן גוך, שלדבריו העריך אותו על מעורבותו החברתית, בין היתר. על פי המכון ההולנדי להיסטוריה של האמנות, הוא עבד בפריז, בריסל, אוטרכט, אמסטרדם וטרשלינג לפני שעבר לסנטפורט. הוא למד ב-Rijksakademie והיה חבר בחברות האמנים באוטרכט "Kunstliefde" ו-"Utrechtse Kunstkring" (שהקים עם חברו לודוויג וילם ריימרט וונקקבאך), ו-"Arti et Amicitiae" באמסטרדם. מכתבי ואן גוך לוואן רפרד, במהלך התכתבותם בשנים 1881–1885 הם מקור עיקרי לביוגרפיה ועבודתו של ואן גוך. כיום, עבודותיו של ואן רפרד נדירות בשל חייו הקצרים. ציוריו זוכים להערכה רבה. Jaap W. Brouwer, Jan Laurens Siesling & Jacques Vis, Anthon van Rappard, companion & correspondent of Vincent van Gogh; his life & all his works, De Arbeiderspers, Amsterdam & Gary Schwartz, Maarssen 1974 ISBN 90-295-3441-9 מדיה וקבצים בנושא אנתון ואן רפרד בוויקישיתוף אלכסנדר גרהרד אנתון ואן רפרד, באתר Artnet אנתון ואן רפרד באתר המכון ההולנדי להיסטוריה של האמנות
מארוקפפי

מארוקפפי (בהונגרית: Márokpapi) הוא כפר במחוז סבולץ'-סטמאר-ברג שבצפון מזרח הונגריה. הכפר הוקם בשנת 1941 לאחר איחוד של שני הכפרים מארוק (Márok) ומארוקפפי (Márokpapi). יהודים חיו במארוקפפי בתקופות זמן שונות עד להירצחם בשואה. מדיה וקבצים בנושא מארוקפפי בוויקישיתוף אתר האינטרנט הרשמי של מארוקפפי (בהונגרית) הכפר באתר הלמ"ס ההונגרי תיעוד יהודי מארוקפפי שנרצחו בשואה מפקדי האוכלוסין של יהודי הונגריה, 1993
מאטיוש

מאטיוש (בהונגרית: Mátyus) הוא כפר במחוז סבולץ'-סטמאר-ברג שבצפון מזרח הונגריה. בדומה ליישובים רבים באירופה, גם אוכלוסיית מאטיוש קטנה משמעותית בעשרות השנים האחרונות, מ-392 תושבים בשנת 1990 עד 311 תושבים בשנת 2020. יהודים חיו במאטיוש בתקופות זמן שונות עד להירצחם בשואה. מדיה וקבצים בנושא מאטיוש בוויקישיתוף נתוני הכפר באתר הלמ"ס ההונגרי תיעוד יהודי מאטיוש שנרצחו בשואה מפקדי האוכלוסין של יהודי הונגריה, 1993
פולקסווגן קובלווגן

פולקסווגן קובלווגן (בגרמנית: Volkswagen Kübelwagen ו-VW Kuebelwagen, קרוי גם: פולקסווגן סוג 82, קרוי גם: Safari, Bucket/Tub car) הוא רכב צבאי פתוח מתוצרת יצרנית הרכב פולקסווגן, שיוצר בין השנים 1945–1940 בגרמניה הנאצית. יוצרו 50,435 יחידות בתקופת מלחמת העולם השנייה עבור הורמאכט והזרוע הצבאית של האס.אס ואפן אס אס. אב טיפוס של "פולקסווגן קובלווגן" תוכנן ונבנה על ידי המהנדס פרדיננד פורשה מנובמבר 1938 ובמהלך שנת 1939 והיה קרוי "פולקסווגן סוג 62" דגם "פולקסווגן קובלווגן" מבוסס על דגם פולקסווגן חיפושית (פלטפורמה: VW Type 1 Kdf-Wagen) 4 דלתות 4 מושבים מנוע אחורי מסוג מנוע בוקסר, 4 צילינדרים, מקורר אוויר, המנוע מקורר האוויר הוכיח עמידות גבוהה באקלים חם וקור, והיה פחות פגיע לכדורים בגלל היעדר רדיאטור. סוג הנעה: הנעה אחורית 4x2 קיבולת מכל דלק: 30 ליטר + מכל דלק רזרבי (להתחלה בתנאי חורף נדרש דלק התחלתי נדיף במיוחד, הכלול במכל דלק עזר קטן) טווח נסיעה: כ-450 קמ"ש התגברות על מכשולים (עמוקים): 45 ס"מ זווית נסיעה בכביש - 45%, בשטח - 40% מתלה עצמאי על כל ארבעת הגלגלים. דיפרנציאל נעילה עצמית, הגבלת החלקה ושמירה על מתיחה. "פולקסווגן קובלווגן" "פולקסווגן קובלווגן" "פולקסווגן קובלווגן" "פולקסווגן קובלווגן" "פולקסווגן קובלווגן" "פולקסווגן קובלווגן" "פולקסווגן קובלווגן" - מבט למנוע האחורי "פולקסווגן קובלווגן" - מבט לתא הנה ולוח מחוונים "פולקסווגן קובלווגן", ליד הרכב חיילי ורמאכט "פולקסווגן קובלווגן" בצפון אפריקה, 1942 פולקסווגן פולקסווגן שווימווגן פולקסווגן קומנדורסווגן מדיה וקבצים בנושא פולקסווגן קובלווגן בוויקישיתוף פולקסווגן קובלווגן, סרטון באתר יוטיוב פולקסווגן סוג 82 web.archive.org/web/20141209082701 ואפן אס אס בתקופת מלחמת העולם השנייה feldgrau.com/ww2-german-infantry-weapons-rifles פולקסווגן קובלווגן - שרטוט, מבט מאחור, מבט מהצד, מבט מקדימה, מבט מלמעלה drawingdatabase.com/volkswagen-kubelwagen פולקסווגן קובלווגן intermeccanica.com/athird.net/news/2009-eu-kubel פולקסווגן קובלווגן - תמונות pinterest.com/3mcem/vw-typ-82 פולקסווגן קובלווגן classicandsportscar.com/features/why-volkswagen-kubelwagen
נג'וורשאן

נג'וורשאן (בהונגרית: Nagyvarsány) הוא כפר במחוז סבולץ'-סטמאר-ברג שבצפון מזרח הונגריה. בדומה ליישובים רבים באירופה, גם אוכלוסיית נג'וורשאן קטנה משמעותית בעשרות השנים האחרונות, מ-1,465 תושבים בשנת 1991 עד 1,406 תושבים בשנת 2020. יהודים חיו בנג'וורשאן בתקופות זמן שונות ובמקום קיים בית קברות יהודי. החל משנת 1867 הייתה הקהילה תחת קהילת מאנדוק, היא פעלה עד להירצחם של רוב יהודי הכפר בשואת יהודי אירופה. מדיה וקבצים בנושא נג'וורשאן בוויקישיתוף אתר האינטרנט הרשמי של נג'וורשאן (בהונגרית) נתוני הכפר באתר הלמ"ס ההונגרי בית הקברות היהודי בנג'וורשאן תיעוד יהודי נג'וורשאן שנרצחו בשואה מפקדי האוכלוסין של יהודי הונגריה, 1993
מניארה

מניארה (באנגלית: Manyara) היא אחת מ-31 המחוזות המנהליים של טנזניה. בצפון המחוז שוכן אגם מניארה. ההר הגבוה ביותר באזור הוא הר הננג בגובה של כ-3,420 מ' מעל פני הים. בירת המחוז היא בבטי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. באזור מניארה מתגוררות קבוצות אתניות רבות וקהילות שונות, ביניהן אפשר למנות את אסה, גורווה, מסאי וברבאיג. רוב תושבי האזור מתפרנסים מחקלאות. משאב הטבע העיקרי באזור הוא טנזניט וכרייתו מתבצעת בעיקר בגבעות מרראני, בצפון המחוז, סמוך לארושה. התיירות לאזור הפארק הלאומי טרנג'יר והפארק הלאומי אגם מניארה מספקת אף היא מקור פרנסה לתושבי האזור. כביש סלול אחד עובר בצד המערבי של אזור מניארה. קיימות עוד מספר דרכים המיועדות למעבר משאיות, המחברות בין סינגידה לבבטי ומדודומה לארושה. מדיה וקבצים בנושא מניארה בוויקישיתוף אתר האינטרנט הרשמי של מניארה מניארה, באתר אונסק"ו כורי טנזניט הופכים למיליונרים בין לילה רשת הכבישים של אזור מניארה
דארון היליארד

דארן היליארד (באנגלית: Darrun Hilliard; נולד ב-13 באפריל 1993) הוא כדורסלן אמריקאי, ששיחק בעמדות הקלע והסמול פורוורד בפינאר קרשיאקה. לאחר שנבחר במקום ה-38 בדראפט על ידי דטרויט פיסטונס חתם היליארד חוזה לשנה אחת עם אופציה לעוד שתיים. במהלך מחנה האימונים שבר היליארד את אפו. ב-23 בנובמבר 2015 ערך את הופעת הבכורה שלו כשהוא רושם שתי נקודות ושלושה ריבאונדים בשתים עשרה דקות בהפסד קבוצתו 88–109 למילווקי באקס. בעונת הרוקי שלו שיחק חוץ מבפיסטונס גם בקבוצת הבת שלה גרנד ראפידס דרייב. ב-28 ביוני 2016 כחלק מטרייד שמטרתו הייתה להעביר את כריס פול ליוסטון רוקטס, עבר היליארד ללוס אנג'לס קליפרס, שוויתרו עליו יממה לאחר מכן. ב-11 בספטמבר 2017 חתם בסן אנטוניו ספרס ובאוסטין ספרס בו זמנית (כלומר הוא יכול לשחק גם בסן אנטוניו ספרס וגם באוסטין ספרס לפי הצורך). במשחקו הראשון באוסטין ספרס רשם היליארד: 31 נקודות, 5 אסיסטים, ריבאונד אחד וחטיפה אחת בהפסד קבוצתו 123–134 לטקסס לג'נדס. בסיכום העונה קלע בממוצע 21.2 נקודות למשחק בליגת הפיתוח. ב-13 באוגוסט 2018 חתם בסאסקי בסקוניה מליגת העל הספרדית ומהיורוליג. בעונתו היחידה בקבוצה העמיד ממוצעים של 9.4 נקודות, 2.9 ריבאונדים ו-1.1 אסיסטים (בכל המסגרות). ב-3 ביולי 2019 חתם במועדון הפאר הרוסי צסק"א מוסקבה מליגת ה-VTB ומהיורוליג. בעונתו הראשונה בקבוצה העמיד ממוצעים של 10.6 נקודות, 2.4 ריבאונדים ו-1.2 אסיסיטים (ביורוליג). בעונתו השנייה בקבוצה העמיד ממוצעים של 9.7 נקודות, 2.2 ריבאונדים ו-1.0 אסיסטים. ב-16 ביולי 2021 חתם לעונה אחת בבאיירן מינכן מליגת העל הגרמנית ומהיורוליג. ב-26 ביוני 2022 חתם היליארד לעונה אחת במכבי תל אביב. בנובמבר 2022, הושעה היליארד בשל ציוצים בטוויטר שנמחקו. בהמשך חזר במשחקים נגד אלבה ברלין, ולנסיה ופרטיזן בהם קלע בממוצע 13 נק'.[דרוש מקור] מדיה וקבצים בנושא דארון היליארד בוויקישיתוף דארון היליארד, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר ליגת העל הספרדית בכדורסל (בספרדית) היליארד חתם בבאיירן, אנטטוקומפו בוילרבאן, באתר ONE‏, 16 ביולי 2021 אור שקדי‏, דארן היליארד חתם במכבי תל אביב לעונה אחת, לורנזו בראון מתקרב, באתר וואלה, 26 ביוני 2022 אפרת עמורבן, בעקבות שני ציוצים שנמחקו: דארן היליארד הושעה ממכבי ת"א, באתר ynet, 30 בנובמבר 2022 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
פרסי לינדזי

פרסיבל (פרסי) צ'ארלס לינדזי (באנגלית: Percival (Percy) Charles Lindsay‏; 17 בספטמבר 1870 – 21 בספטמבר 1952) היה צייר נוף, מאייר וקריקטוריסט אוסטרלי. יליד קרסוויק, ויקטוריה. פרסי היה הילד הראשון שנולד לג'יין לינדזי (לבית ויליאמס) ולד"ר רוברט צ'ארלס לינדזי. בין אחיו היו האמנים הידועים: סר ליונל לינדזי, נורמן לינדזי, רובי לינדזי וסר דריל לינדזי. פרסי החל לראשונה לצייר בזמן הלימודים ופיתח את כישוריו עוד בסוף שנות השמונים של המאה ה-19. לינדזי עבר למלבורן בשנות ה-90 של המאה ה-19 ועבד כמאייר וכקריקטוריסט. בתקופתו במלבורן. הוא היה במרכז קהילת האמנות הבוהמית בעיר. בשנת 1918 הוא עבר עם אשתו וילדו לסידני, שם המשיך לצייר נופים בזמן שעבד כקריקטוריסט במגזין The Bulletin. פרסי הוא הפחות מוכר מבין חמשת האמנים של משפחת לינדזי וזכור בעיקר בזכות ציורי הנוף המשובחים שלו ואישיותו חסרת הדאגות המאושרת. לאמן הוצגה תערוכה רטרוספקטיבית של עבודותיו בגלריה לאמנות בשנת 1975. ביוגרפיה על האמן פורסמה על ידי הוצאת ספרים אוסטרלית בשנת 2011. נוף אוסטרלי כורים מחפש זהב מספינה מדיה וקבצים בנושא פרסי לינדזי בוויקישיתוף Ron Radford, 'Percy Lindsay', Ballarat Fine Art Gallery, Ballarat, 1975. "Lindsay, Percy", dictionaryofsydney.org Silas Clifford-Smith, 'Percy Lindsay: Artist & Bohemian', Australian Scholarly Publishing, Melbourne, 2011.
דורמאנד

דורמאנד (בהונגרית: Dormánd) הוא כפר בנפת פיזשאבון במחוז הווש בהונגריה. דורמאנד הוא כפר 4 ק"מ דרומית לפיזשאבון. ניתן להגיע אליו מהכביש המהיר M3, מהכבישים הראשיים 31 ו -33. בפאתי הכפר נמצא מכוש מתקופת הנחושת וקברים מתקופת הברונזה וסרמטיה בסמוך ל"תעלת צ'רס" או "תעלת השטן". (בגבול היישוב עובר מה שנקרא "תעלת השטן" עד העשור האחרון של המאה הרביעית, התעלה היוותה קו הגנה מתקדם עבור הרומאים (לימס סרמטיה) והגנה על שלום האימפריה הרומית מפני התקפות של עמים ברברים שפלשו בנדידת העמים). כמו כן נמצאו קברות אווארים ובית קברות מתקופת התיישבות המדיארים במרכז אירופה שמכונה "כיבוש המולדת" על ידי השבטים ההונגרים. במאה ה-13 במקום של דורמאנד היה יישוב בשם בוגר-בשנה. שמו של היישוב הופיע במאה ה-13 בשם דורמאנד ודורמנזה. הוא הוזכר במפקד של 1549 כיישוב עני לחלוטין שלא שילם מיסים כלשהם. במפקד המיסים בשנת 1552 הוזכר בין היישובים ההרוסים, וכך אף הוזכר במפקדי האוכלוסין של שנת 1554 ו-1564, אך שמו לא הוזכר במפקדי האוכלוסין של 1635 ו-1686. בסוף המאה ה-18 הוא היה נחלתו של הברון מיהאי שאגי. במאה ה-19 אדמות הכפר היו בבעלות משפחת הרוזן פאיי, וכן בידי איסטוואן פאיי, שאגי, סלקני, זבריסקו ומשפחות אחרות. בראשית המאה העשרים נרשמו כבעלים הרוזנת זיצ'י ולאיוש אנגל (אביו של לאסלו דורמאני). הכנסייה הרומית-קתולית מוקדשת לכבוד מרים, אם ישו. היא מוגדרת כאנדרטה. הכנסייה נבנתה בין השנים 1771–1773 בסגנון הרוקוקו באתר של קודמה שהייתה עם מגדל עץ מימי הביניים. הקפלה של אנה הקדושה בהניפוסטה נבנתה בשנת 1719 בסגנון בארוק ואחר כך שופצה בשנת 1814. הפריבילגיות של אתר העלייה לרגל הוענקו לקפלה על ידי האפיפיור פיוס בשנת 1791. לאסלו דורמאנדי נולד כאן, במקור: אנגל ( 1898 - פריז, 1967) היה סופר, עורך, לקסיקוגרף, מתרגם יהודי-הונגרי. מדיה וקבצים בנושא דורמאנד בוויקישיתוף אתר האינטרנט הרשמי של דורמאנד
ארקדי ציקון

ארקדי ציקון הוא קומיקסאי וקריקטוריסט ישראלי-אוקראיני. ציקון נולד בעיר אודסה, ברית המועצות, בשנת 1946. בגיל ארבע נשלח אביו, ועמו גם בנו, לחיות ברפובליקה העממית של סין מטעם הצבא האדום. את רוב ילדותו בילה ציקון בסין, אותה תיאר כ"אקזוטית", אולם היה עד לאירועים קשים כילד קטן: בעת פרוץ מלחמת קוריאה התחוללו מהומות צבאיוות לא רחוק ממקום מגוריו, וחיילים היו מסתובבים בכל האזור. בראיון עמו סיפר כי "בתור ילד כמעט כל יום ראיתי איך תופסים מרגלים. היה להם מצעד ברחוב הראשי של העיר, שהשתתפו בו שוטרים ומשמר אזרחי, הם הובילו אותם לאורך הרחוב, היו מכים אותם ויורקים עליהם, ובסוף ירו בהם. ככה כל יום". בבגרותו חזר ציקון לאודסה, שם למד במכון לאומנויות בין השנים 1979-1975. לאחר מכן, בשנת 1989 עלה ציקון ארצה כחלק מהעלייה מברית המועצות לשעבר בשנות ה-90, ולאחר שהשתכן בעיר רמת השרון שם למד בין השנים 1991–1992 במדרשה למורים לאמנתו בעיר. במהלך העשור הראשון של המאה ה-21 פרסם טורים ומדורי קומיקס בעיתונים גדולים ומוכרים, כגון מעריב, ידיעות אחרונות ומעריב לילדים. בנוסף, לאורך שנות הקריירה שלו הציג ציקון תערוכות של קריקטורות ורצועות קומיקס באירופה, יפן ועוד. בשנת 2010 הוציא את ספרו "ראש דיו" בהוצאת המוזיאון הישראלי לקריקטורה ולקומיקס בעריכת מיה דבש, אשר כולל אוסף של קריקטורות שיצר ציקון במהלך השנים. במהלך העשור השני של המאה ה-21 פרסם ציקון פחות קומיקס וקריקטורות, והתמקד בסדנאות והרצאות. בשנת 2017 זכה ציקון בפרס חיפה על עבודותיו, לצד הקומיקסאים אלכסנדר ברבנצ'יקוב ואולקסיי קוסטובסקי האוקראינים. יובל סער, ביקור בית אצל קריקטוריסט ארקדי ציקון, באתר הארץ, 7 בינואר 2011 יובל סער, ביקור בית אצל קריקטוריסט ארקדי ציקון, באתר הארץ, 7 בינואר 2011 מרכז מידע לאמנות ישראלית | מוזיאון ישראל, ירושלים, באתר museum.imj.org.il ארקדי ציקון, באתר saltarbutartzi.org.il ארקדי ציקון, ראש.דיו: ארקדי ציקון, המוזיאון הישראלי לקריקטורה ולקומיקס, 2010. (בiw) ראש.דיו : ארקדי ציקון / אוצרת ראשית - גלית גאון ; עורכת - מיה דבש | ציקון, ארקדי | הספרייה הלאומית, באתר www.nli.org.il מוזיאון הקומיקס, ארקדי ציקון המדהים, באתר Facebook המוזיאון הישראלי לקריקטורה ולקומיקס, באתר www.cartoon.org.il ברבנצ'יקוב אלכסנדר וקוסטובסקי אולקסיי מאוקראינה זכו במשותף במקום הראשון בתחרות הקריקטורות הבינלאומית בחיפה, באתר חיפהחיפה, ‏2015-08-10
ליונל לינדזי

סר ליונל ארתור לינדזי (באנגלית: Lionel Arthur Lindsay‏; 17 באוקטובר 1874 – 22 במאי 1961) היה אמן אוסטרלי. לינדזי נולד בעיירה קריקטוויק הוויקטוריאנית, למשפחה יצירתית - הוא היה אחיהם של האמן נורמן לינדזי והאמן והמבקר דריל לינדזי ושל האמנים הבלתי ידועים יחסית רובי לינדזי ופרסי לינדזי. ליונל הפך לעוזר לתלמידים במצפה הכוכבים במלבורן (1889–1892) ולאחר מכן למד בבית הספר הגלריה הלאומית במלבורן ובסטודיו של ג'ורג' קואטס. לינדזי לימד את עצמו ליטוגרפיה בשנות ה-90 של המאה ה-19 בזמן שהיה סטודנט, לפני נסיעתו הראשונה לספרד ולאנגליה. בשובו לאוסטרליה התיישב בסידני כאמן עצמאי ועיתונאי, ותרם למגזין "הבולטין", ולעיתונים נוספים. הוא התחתן עם ז'אן, אחותם של האחים האמנים ממשפחת דייסון (טד דייסון, ויליאם דייסון ואמברוז דייסון), ואילו ויליאם התחתן עם אחותו של ליונל - רובי. לינדזי היה בידידות עם ארנסט מופיט ופרסם ספר על אמנותו (1899). בשנת 1907 ערך תערוכת תחריטים מצליחה ביותר בסידני עם "חברת האמנים". בשני העשורים לאחר מכן, הוא היה פעיל ב"חברת האמנים" ובשנת 1921, כאשר הוקמה אגודת הציירים האוסטרלית, לינדזי היה הנשיא הראשון שלה. הוא החל להציג בלונדון בשנת 1923 והציג את התערוכה המצליחה ביותר שלו באותה תקופה בקולנאגי. גלריות קולנאגי והמבקר הרולד רייט הובילו את הפרסום של עבודתו בבריטניה והבטיחו את המוניטין כיוצר בריטי חשוב בצבעי מים. בין הנושאים המרכזיים ביצירתו ניתן למנות את "סידני הישנה", דיוקנאות של אוסטרלים בולטים, נופים רומנטיים של ספרד והתרבות הערבית, סדרה של יצירות בהשראה קלאסית וציפורים ובעלי חיים. לינדזי הפך לנאמן של הגלריה לאמנות של ניו סאות' ויילס וקיבל תואר אביר על שירותיו באמנות האוסטרלית בשנת 1941. בשנת 1942 פרסם לינדזי את Addled Art, מתקפה על המודרניזם באמנות. אולם דעותיה של לינדזי על המודרניזם לא תאמו בצורה ברורה את העדפותיו באמנות: כך לדוגמה, לינדזי תמך בויליאם דובל במהלך המשפט על דיוקנו זוכה פרס ארצ'יבלד של "ג'ושוע סמית". לינדזי נפטר במלבורן ב-22 במאי 1961. האוטוביוגרפיה שלו, "קומדיה של החיים", פורסמה לאחר מותו. הגלריה והספרייה לאמנות על שם ליונל לינדזי, בטאוומבה, קווינסלנד, מחזיקים בספרים נדירים, כתבי יד ומפות, ולמעלה מ-400 יצירות אמנות של בני משפחת לינדזי וציירים אוסטרלים משמעותיים אחרים, בהם פרדריק מק'קבין, ארתור סטריטון, טום רוברטס ורופרט באני. הספרייה והגלריה הוקמו על ידי הפילנתרופ המקומי ביל בולטון. מדיה וקבצים בנושא ליונל לינדזי בוויקישיתוף Will DYSON dead". Recorder. South Australia. 24 January 1938. p. 1 "Archived copy", web.archive.org, ‏2005-07-04 Sir Lionel Lindsay - Repose Pheasant and Wisteria, www.artoftheprint.com
ג'קובי

האם התכוונתם ל... אברהם ג'קובי – רופא יהודי-גרמני אוסוואלד ג'קובי – שחקן ברידג' אמריקאי בובי ג'קובי (רוברט ג'יין) (אנ') – שחקן יהודי-אמריקאי ג'ו ג'קובי – שחקן פוטבול אמריקני דרק ג'קובי – שחקן תיאטרון וקולנוע אנגלי ויליאם ג'קובי (בילי ג'יין) (אנ') – שחקן יהודי-אמריקאי לו ג'קובי (אנ') – שחקן יהודי אמריקני סקוט ג'קובי (אנ') – שחקן יהודי-אמריקאי
דגל חוף השנהב

דגל חוף השנהב הוא טריקולור המורכב משלושה פסים אנכיים בצבעים כתום (צד המוט), לבן וירוק. הדגל דומה לדגל אירלנד, אך האחרון ארוך יותר והצבעים מופיעים בו בסדר הפוך: הירוק הוא בצד המוט. הדגל דומה גם לדגל איטליה שבו הצבעים ירוק (צד המוט), לבן ואדום. עיצוב הדגל מבוסס על עיצובו של דגל צרפת; הצבע הכתום מסמל את האדמה הפורייה, הלבן מסמל את השלום והירוק מסמל את התקווה. סמל חוף השנהב המנון חוף השנהב מדיה וקבצים בנושא דגל חוף השנהב בוויקישיתוף חוף השנהב, באתר דגלי העולם (באנגלית) דגל חוף השנהב, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
הדיוויזיה ה-82 (ורמאכט)

הדיוויזיה ה-82 (בגרמנית: 82. Infanterie-Division) הייתה דיוויזיית חיל רגלים של הוורמאכט במלחמת העולם השנייה. הדיוויזיה ה-82 הוקמה בדצמבר 1939 ונפרסה לראשונה לפעולה במאי שלאחר מכן במהלך המערכה על צרפת ועל ארצות השפלה. בדצמבר 1940 שחזרו חיילי הדיוויזיה לגרמניה, אולם הם נשלחו מחדש להולנד בחודש שלאחר מכן. במאי 1941 הופרדה הדיוויזיה - אלמנטים של הדיוויזיה היו אמורים להישאר ככוח תעסוקתי בהולנד, ואילו השאר היו צריכים לפלוש לברית המועצות. ביוני 1941, לקראת הפלישה הקרובה, הועלה יוזף להמן לגנרל לויטננט. בדצמבר 1942 עברה הדיוויזיה לחזית המזרחית. באמצע ינואר 1943, הצבא האדום פתח במתקפה נגד שכוונה לעיר וורונז'. במהלך קרב וורונז' נהרג גנרל לויטננט אלפרד בנטש; הוא הוחלף על ידי גנרל לויטננט קרל פאולנבאך. ביולי 1943 השתתפה הדיוויזיה בקרב קורסק כחלק מהקורפוס ה-13 בפיקודו של אריך שטראובה שהיה חלק מהארמייה השנייה. בדצמבר הועלה הנס ולטר היינה לגנרל לויטננט. בתחילת 1944 הקיפו את הדיוויזיה כוחות מזוינים סובייטים ליד קייב במהלך הקרב בכיס קורסון-צ'רקאסי. למרות שהצליחה להימלט מהסובייטים, היא ספגה אבדות כה כבדות עד שהיא הצטמצמה לכדי "קבוצת דיוויזיה" המיועדת, ובסופו של דבר שולבה בדיוויזיה ה-254. רגימנט הרגלים ה-158 רגימנט הרגלים ה-166 רגימנט הרגלים ה-168 רגימנט הארטילריה ה-182 פלוגת רוכבי אופניים ה-182 גדוד משמידי טנקים ה-182 גדוד ההנדסה ה-182 גדוד הקשר ה-182 כוחות אספקה דיוויזיוניים ה-182 גנרל מיור יוזף להמן (1 בדצמבר 1939 – 1 באפריל 1942) גנרל מיור פרידריך הוסבאך (1 באפריל - 6 ביולי 1942) גנרל לויטננט אלפרד בנטש (6 ביולי 1942 – 31 בינואר 1943) גנרל לויטננט קרל פאולנבאך (31 בינואר – 15 במרץ 1943) גנרל מיור הנס ולטר היינה (15 במרץ – אפריל 1943) אוברסט פרידריך-אוגוסט וינקנכט (אפריל – מאי 1943) גנרל לויטננט הנס ולטר היינה (מאי 1943 – 10 במאי 1944) הדיוויזיה ה-82 באתר lexikon-der-wehrmacht (בגרמנית) "82. Infanterie-Division" (בגרמנית). Lexikon der Wehrmacht. נבדק ב-2010-08-18.